Strandavegur ( 643 ) um Veiðileysuháls Kráka - Kjósará í Árneshreppi Drög að tillögu að matsáætlun 13.12.2019 Vegagerðin auglýsir hér drög að tillögu að matsáætlun vegna fyrirhugaðra framkvæmda á Strandavegi ( 653 ) um Veiðileysuháls á kafla sem nær frá Kráku í Veiðileysufirði að Kjósará í Kjósarvík . Framkvæmdin er í sveitarfélaginu Árneshreppi . Núverandi Strandavegur er 11,6 km langur en gert er ráð fyrir að nýr vegur verði 11,8 km langur . Áætlanir eru um að meta umhverfisáhrif einnar veglínu , þ.e.a.s. veglínu 708 . Markmið framkvæmdarinnar er að bæta samgöngur á Vestfjörðum og hafa þar með jákvæð áhrif á samfélagið . Með nýjum vegi um Veiðileysuháls verða samgöngur í Strandasýslu áreiðanlegri og öruggari . Að loknum framkvæmdum verður mögulegt að halda veginum á milli Bjarnarfjarðar og Djúpuvíkur opnum allan ársins hring sé á annað borð ferðaveður . Almenningur getur gert athugasemdir við áætlunina og er athugasemdafrestur til 20. janúar 2020 . Athugasemdir skal senda með tölvupósti til helga.adalgeirsdottir@vegagerdin.is eða til Vegagerðarinnar , Miðhúsavegi 1 , 600 Akureyri .